CELEX: 62018TN0306
Language: sl
Date: 2018-05-16 00:00:00
Title: Zadeva T-306/18: Tožba, vložena 16. maja 2018 – Madžarska/Komisija

201807130722004362018/C 268/483062018TC26820180730SL01SLINFO_JUDICIAL20180516394021Zadeva T-306/18: Tožba, vložena 16. maja 2018 – Madžarska/Komisija
 ---documentbreak--- C2682018SL3910120180516SL0048391402Tožba, vložena 16. maja 2018 – Madžarska/Komisija
   (Zadeva T-306/18)2018/C 268/48Jezik postopka: madžarščina
      Stranki
   
   
      Tožeča stranka: Madžarska (zastopniki: M. Z. Fehér, G. Koós in G. Tornyai, agenti)
   
      Tožena stranka: Evropska komisija
   
      Predloga
   
   Tožeča stranka Splošnemu sodišču predlaga, naj:
   
            —
         
         
            Sklep Komisije (EU) 2018/262 z dne 14. februarja 2018 o predlagani državljanski pobudi z naslovom „We are a welcoming Europe, let us help!“ (
                  1
               ) razglasi za ničen;
         
      
            —
         
         
            Komisiji naloži plačilo stroškov postopka.
         
      
      Tožbena razloga in bistvene trditve
   
   Tožeča stranka v utemeljitev tožbe navaja dva tožbena razloga.
   
            1.
         
         
            Prvi tožbeni razlog: kršitev člena 4(2), (b), (c) in (d), in (3) Uredbe (EU) št. 211/2011 Evropskega parlamenta in Sveta z dne 16. februarja 2011 o državljanski pobudi (
                  2
               ).
            Prvi in drugi del predlagane državljanske pobude sodita očitno izven okvira, v katerem ima Komisija pristojnost za predložitev predlogov pravnih aktov Unije za namen izvajanja Pogodb. Zato je s prijavo te pobude kršen člen 4(2)(b) in (3) Uredbe št. 211/2011. Prvi del pobude je poleg tega očitno žaljiv in zato tudi v nasprotju s členom 4(2)(c) Uredbe št. 211/2011, glede njenega drugega dela pa je mogoče trditi, da lahko privede do rezultata, ki je v nasprotju z vrednotami Unije, kot so določene v členu 2 PEU, in je zato v nasprotju tudi s členom 4(2)(d) Uredbe št. 211/2011.
         
      
            2.
         
         
            Drugi tožbeni razlog: kršitev člena 296 PDEU in člena 41 Listine Evropske unije o temeljnih pravicah.
            Izpodbijani sklep ne izpolnjuje zahtev, ki izvirajo iz obveznosti obrazložitve, in zato krši obveznost obrazložitve iz člena 296 PDEU in pravico do dobrega upravljanja iz člena 41 Listine. V izpodbijanem sklepu v bistvu sploh niso navedeni razlogi, iz katerih je Komisija štela, da sta glede treh delov pobude podani ustrezna pravna podlaga in zakonodajna pristojnost Unije in je torej izpolnjen pogoj za prijavo iz člena 4(2)(b) Uredbe št. 211/2011.
         
      (
         1
      )	UL 2018, L 49, str. 64.
   (
         2
      )	UL 2011, L 65, str. 1.; popravek: UL 2012, L 94, str. 49.